《夏日清凉处赏莲听雨临池泛觞同玉宇兄赋》
明代·邓云霄

回风吹雨洒红莲，萧飒凉生四月天。神女行云偏窈窕，潘妃微步更婵娟。

栏前香佩翻珠翠，花外莺声杂管弦。试问小池同泛酒，何如摇漾若耶船。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。